สวัสดีค่า หายไป1วัน กลับมาแล้วค่า เมื่อวานก็กะว่าจะรีวิวค่ะ แต่ว่าเครียดเรื่องสอบไปหน่อยกระจิตกระใจในการเขียนเลยไม่ค่อยมี ตัดใจไม่เขียนดีกว่า วันนี้พามาไกลหน่อยค่า โผล่มาแถวสีลมเลยค่ะ :D พอดีพัชมาสอบที่ตึก C.P. Tower แล้วต้องนั่งรออีก5ชั่วโมงเพื่อเข้ารอบในรอบเย็นเลยกะว่าจะหาอะไรใส่ท้องเสียก่อนดีกว่า ว่าแล้วก็ไม่รอช้า เปิด application ของ Wongnai ขึ้นมาหาทันทีค่ะว่าแถวนี้มีร้านไหนน่าสนใจแล้วยังเคยมีคนไปบ้าง (เนื่องจากเวลาเหลือเยอะเลยอยากไปลองร้านใหม่ๆดูบ้างค่ะ)

วันนี้พัชพามาร้านอาหารญี่ปุ่น(อีกแล้วค่ะ) ชื่อร้านว่า NATANE ค่ะ เป็นเครือเดียวกับ Nanohana ค่ะ เดินทางก็ไม่ยากค่ะ แนว BTS อีกแล้วค่ะ สถานีศาลาแดง หรือใครจะมาโดยMRTสามย่านก็ได้ค่ะ (แต่พัชแนะนำว่า BTS จะใกล้กว่าค่ะ) ถ้ามาทางMRTพัชขอแนะนำว่านั้งมอร์เตอร์ไซด์หน้าศาลเจ้าตรงทางออกMTRมาดีกว่าค่ะ เพราะรถอาจจะติดที่สำคัญเดินไกลพแสมควรค่ะ ร้านนี้จะอยู่ในตึกชื่อตึกธนิยะพลาซ่า ชั้น2ค่ะ วิธีการเดินทางก็ไม่ยากค่ะ ถ้ามาจากทางสยามพอลงBTSแล้วให้ลงด้านขวานะคะ (ด้านที่ตรงข้ามกับตึก C.P. Tower) หลังจากนั้นเดินเข้าซอยธนิยะเลยค่ะ ประมาณ5นาทีก็จะถึงตัวพลาซ่าแล้ว เมื่อถึงตัวพลาซ่าให้ขึ้นบันไดเลื่อนด้านซ้ายมือนะคะ (ถ้าหันหน้าเข้าตึก) เมื่อถึงชั้น2แล้วให้เลี้ยวขวาค่ะเดินตรงไปเรื่อยๆจะถึงทางแยก ซึ่งด้านซ้ายจะมีบันไดเลื่อนอีกอันนึงอยู่ แล้วเดินผ่านบันไดเลื่อนไปค่ะ ร้านจะอยู่ทางร้านขวามือ ซึ่งจะมีป้ายของทางร้าน NATANE สีฟ้าติดอยู่หน้าร้านพร้อมกับเมนูstandเลยค่ะ

ภายในร้านไม่ใหญ่มากค่ะ มีประมาณ10-15โต๊ะเห็นจะได้ และมีที่นั่งแบบโซฟาด้วยค่ะ วันนี้เป็นวันเสาร์ลูกค้าจึงไม่ค่อยเยอะเท่าไร ถึงแม้จะเป็นร้านเครือเดียวกับ NANOHANA แต่ว่าเมนูที่นี่ยังถือว่าน้อยมากค่ะ ร้านอาหารที่นี่ไม่มีห้องน้ำส่วนตัวนะคะ ต้องใช้ห้องน้ำรวมกับของทางห้างค่ะ บรรยากาศภายในร้านสะอาดดีค่ะ เปิดไฟสีส้มนวลๆ วันนี้พัชก็ฉายเดี่ยวอีกแล้วค่ะ งั้นขอนั่งหลบมุมแล้วกันนะ ระหว่างที่กำลังนั่งดูเมนูอยู่ก็สอบถามพนักงานเรื่องของทางร้านค่ะ (เพื่อจะเอามาอัพเดทข้อมูลให้ชาว Wongnai นี่ล่ะค่ะ แฮ่ๆ) คุณพนักงานก็น่ารักมากค่ะ เค้าบอกว่าร้านนี้เพิ่งเปิดเมื่อกันยายน 2556 นี่เองค่ะ ดังนั้นพนักงาน รวมถึง Chef ยังมือใหม่อยู่ ดังนั้นเมนูจึงยังไม่เยอะเหมือนกับสาขาอื่นๆ แต่ว่าข้อแตกต่างที่น่าสนใจมากๆของที่นี่ก็คือ ไม่มี Service charge และ VAT ซึ่งสาขาอื่นมีทำให้ราคาแพงกว่าที่นี่ และที่สำคัญ ทางสาขานี้มีชาเสิร์ฟฟรีโดยที่ไม่คิดค่าใช้จ่ายค่ะ (ทั้งชาร้อนและชาเย็น) เครื่องดื่ม alcohol ของที่นี่ก็จะมีเป็น Sake ค่ะ มีอยู่2ประเภท (ซึ่งพัชจำไม่ได้ว่าอะไรบ้าง ขอโทษนะคร๊า) 

วันนี้พัชเลือกสั่ง Wagyu Teriyaki Lunch set ค่ะ cook แบบ medium rare ที่นี่จะมีเมนูอาหารแบบ ricebowl 2ราคา คือ แบบจานเดี่ยวๆ และ แบบ A La Carte หรือซึ่งก็คือ lunch set นี่ล่ะค่ะ ราคาก็จะต่างกันนิดหน่อย ประมาณ 30-50บาท พอสั่งอาหารเรียบร้อย พนักงานก็จัดแจงนำน้ำมาเสิร์ฟพร้อมกับผ้าเช็ดมือค่ะ ผิดคาดนิดหน่อยว่า ทำไมถึงเป็นผ้าเย็น เพราะตามประสบการณ์(ที่มีอยู่น้อยนิด)แล้ว ร้านญี่ปุ่นควรจะเสิร์ฟผ้าร้อนให้ลูกค้ามากกว่าผ้าเย็น ตรงนี้ต้องขอตินิดนึงค่ะว่า กลิ่นผงซักฟอกจากผ้าแรงมากๆ ไม่ได้จงใจนำมาดมใกล้ๆนะคะ แต่แค่คลี่ผ้าออกมาก็ได้กลิ่นแล้วค่ะ 

นั่งรอไม่นานนักอาหารก็มาเสิร์ฟค่ะ ใน A La Carte set จะมี ไข่เจียวชิ้นเล็กๆราดซอสมะเขือเทศ, Miso soup, ข้าวญี่ปุ่น และ ผักเครื่องเคียงอยู่2อย่างค่ะ คือผักดองและผักต้ม พัชขอเริ่มจากไข่เจียวก่อนเลยนะคะ ด้วยความที่มันมีซอสมะเขือเทศราดอยู่นี่ล่ะค่ะจึงทำให้ต้องให้ความสนใจกับมันก่อน ด้วยความที่พัชเป็นอริกับซอสมะเขือเทศและต้องบอกว่าหาได้ยากค่ะที่ร้านไหนจะใช้ซอสที่รสชาดถูกปาก เป็นไข่เจียวแบบเย็นๆค่ะซึ่งซอสที่ใช้ก็รสชาดเหมือนกันซอสสำเร็จรูปทั่วไป ผิดหวังค่า T_T ส่วนผักดองก็หวานแหลมไปหน่อยค่ะ เหมือนกับว่าทางเครือทำแล้วส่งออกให้ตามร้านสาขาโดยที่ทางร้านไม่ได้ทำเอง และผักต้มก็...คือผักต้มค่ะ จืดๆเย็นๆเปื่อยๆ รสชาดของMiso soup ก็โอเคนะคะ พัชว่าหอมดี

ทีนี้ถึงตาพระเอกของงานบ้าง ! Wagyu Teriyaki เย้ ! คือต้องบอกว่า เนื้อนุ่มดีค่ะ เรียกได้ว่าขอ medium rare ไป Chef ก็จัด medium rare มาให้จริงๆ ซอส Teriyaki ออกจะหวานโดดไปหน่อยค่ะยังไม่เข้มข้นพอ น่าจะเหนียวๆกว่านี้อีกสักนิดอันนี้มันเหลวไปอาค่ะ (ในความคิดพัชนะ) ก็ถือว่าไม่ผิดหวังค่ะ กับ Wagyu Teriyaki แต่ก็ไม่ได้ถึงกับขั้น WOW ! อะไรแบบนั้น 

ในชุด A La Carte จะรวมขนมหวานอยู่ด้วย ซึ่งมี option ให้เราเลือกว่า ต้องการทานเป็น ice-cream หรือ ของหวานประจำแต่ละเดือน ไหนๆก็มาแล้ว ขอลองของหวานของเดือนนี้แล้วกันนะคร๊า เดือนมีนานี้จะเป็น Lemon Jelly ค่ะ หรือเรียกเป็นภาษาไทยก็คือวุ้น Lemon นั่นเอง ขึ้นชื่อว่าเลมอน แน่นอนค่ะว่าต้องเปรี้ยว เนื้อเจลลี่จะเป็นสีใสค่ะเสิร์ฟพร้อมกับวุ้นเลมอน ขนมหวานถ้วยนี้ก็ยังถือว่าไม่มีอะไรเด่นค่ะ

วันนี้พัชทานไม่เยอะค่ะ แค่ Lunch set กับ น้ำเปล่าเอง ราคาสำหรับ Wagyu Teriyaki A La Carte ก็ 550 บาทค่ะ ซึ่งเทียบกับร้านญี่ปุ่นอื่นๆถึงขนาดและจำนวนเนื้อที่ให้ก็ถือว่าคุ้มค่าค่ะ ถึงทางร้านจะมีชาฟรีให้แต่พัชก็ยังโดนค่าน้ำเปล่าไป30บาทค่า ดันไม่ชอบดื่มชาช่วงบ่าย (ถ้าใครอ่านรีวิวอื่นๆพัชด้วยจะเริ่มทราบละค่ะว่าพัชเรื่องเยอะกับตัวเองในเรื่องกินพอสมควร อยากอยู่นานๆเพื่อจะได้กินได้อีกเยอะๆไงค่ะ ฮี่ๆ)

คราวนี้มาพูดถึง Service ของทางร้านนะคะ ต้องบอกว่าประทับใจที่บริการนี่ล่ะค่ะ เพราะคุณพนักงานยิ้มแย้มแจ่มใสตลอด ไม่ว่าเราจะถามอะไรเกี่ยวกับเครือใหญ่หรือสาขาย่อยที่อื่นก็อธิบายให้ฟังอย่างละเอียดและใจเย็น ขอเดินถ่ายรูปของตัวร้านก็ไม่ว่ากันค่ะ แถมยิ้มแล้วหลบกล้องให้อีก ก่อนออกจากร้านChefก็ยังอุตส่าห์ก้มหน้าออกมาจากทางช่องเล็กๆจากในครัวเพื่อขอบคุณ เรียกได้ว่า Customer service ที่นี่ดีมากๆค่ะ ก่อนออกมาเลยแหน็บทิปไปสักหน่อยค่ะ (เป็นหนึ่งในไม่กี่ครั้งค่ะที่พัชจะให้ทิปในไทย ฮ่าๆ) พัชว่าถ้าเค้าบริการดีก็น่าให้นะคะ ถึงจะไม่เกิน100ก็ให้ไปดีกว่าค่ะ ไม่ใช่ว่าจะดูถูกว่าเค้าเงินเดือนน้อยหรืออะไรนะคะ แต่เพื่อเป็นการให้กำลังใจเค้าว่าสิ่งที่เค้าทำน่ะดีแล้วและควรรักษามาตราฐานเอาไว้ค่ะ :D 

จริงๆแล้ววันนี้จะรีวิวร้านหมูแดงชื่อดังย่านราชครูด้วย ฮันแน่บางท่านอาจจะทราบอยู่แล้วหรืออาจจะเคยไปทานมาแล้วด้วยซ้ำ แต่เนื่องจากเมื่อคืนได้นอนแค่3ชั่วโมงเองค่ะ วันนี้ต้องขอแค่1รีวิวก่อนนะคะ (เป็นอีกหนึ่งรีวิวที่ยาวพอสมควร ฮ่าๆ) Good night ค่าชาว Wongnai, Happy Eating นะคร๊า :D